Κεντρική+Μονάδα+Επεξεργασίας+(ΚΜΕ)

Η Κεντρική Μονάδα Επεξεργασίας (ΚΜΕ ή CPU), ή αλλιώς μικροεπεξεργαστής, έχει ως αρμοδιότητα της τον έλεγχο και συντονισμό του κεντρικού και περιφερειακού μέρους με σκοπό να συνεργάζονται αρμονικά για την εκτέλεση των διάφορων καταχωρημένων εντολών στην κεντρική μνήμη. Ο μικροεπεξεργαστής είναι το μυαλό του υπολογιστή, ελέγχει και κατευθύνει όλες τις εργασίες, κάνει υπολογισμούς και παίρνει αποφάσεις. Εκτελεί τα προγράμματα που είναι αποθηκευμένα στην κύρια μνήμη ανακαλώντας τις εντολές τους αποκωδικοποιώντας τις και εκτελώντας τις με την σειρά. Επιπλέον περιέχει και έναν αριθμό καταχωρητών. Αυτοί είναι ταχύτατα ηλεκτρονικά κυκλώματα μνήμης, άμεσης προσπέλασης. Οι καταχωρητές χρησιμεύουν στο να αποθηκεύουν δεδομένα, αποτελέσματα και πληροφορίες ελέγχου. Η ΚΜΕ αποτελείται απο:
 * **Την Αριθμητική και Λογική μονάδα (ALU unit).** Είναι ένα κύκλωμα το οποίο έχει την δυνατότητα να εκτελεί γρήγορα λογικές και αριθμητικές πράξεις. Στις λογικές πράξεις περιλαμβάνονται η σύζευξη, η διάζευξη, η άρνηση καθώς και συνδυασμός αυτών. Στις αριθμητικές πράξεις περιλαμβάνονται η πρόσθεση, η αφαίρεση, ο πολλαπλασιασμός και η διαίρεση. Η ταχύτητα στην οποία γίνεται ο υπολογισμός μίας πράξης είναι τόσο μεγάλη που ο απαιτούμενος χρόνος είναι μικρότερος των 10-7 sec.


 * **Την Μονάδα Ελέγχου (Control unit).** Ορισμένες απο τις αρμοδιότητες της είναι ο έλεγχος και συγχρονισμός της λειτουργίας του υπολογιστή, αλλά και ο έλεγχος της επικοινωνίας του περιφερειακού μέρους με το κεντρικό.

Κάθε μικροεπεξεργαστής έχει μερικές διαφορετικές «εκδόσεις», οι οποίες διαφέρουν ως προς την ταχύτητα με την οποία αυτός εργάζεται. Μέτρο της ταχύτητας είναι η συχνότητα λειτουργίας, η οποία μετρείται σε MegaHertz (MHz). Όσο μεγαλύτερη είναι η συχνότητα, τόσο γρηγορότερος είναι ο μικροεπεξεργαστής, σε σχέση με μικροεπεξεργαστές της ίδιας κατηγορίας.
 * **Τους Καταχωρητές (Registers).** Είναι ειδικές ταχύτατες μνήμες που βρίσκονται μέσα στην ΚΜΕ ή την κεντρική μνήμη και έχουν σκοπό την προσωρινή αποθήκευση δεδομένων, εντολών αλλά και την εκτέλεση ειδικών λειτουργιών. Η προσπέλαση των δεδομένων γίνεται πολύ πιο γρήγορα σε σχέση με την μνήμη RAM.